Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 464/12/5507	Námestovo, 24.10.2012
EEČ : 2-41-99-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Námestovo
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v Trstenej a všade tam, kde sa zdržiaval, v období od 26. 02. 2010 do 31.10.2012 aj napriek zákonnej povinnosti vyživovať svoje deti, ktorá mu, ako rodičovi, vyplýva priamo zo Zákona o rodine,  ktorej rozsah bol určený  rozsudkom  Okresného súdu Námestovo sp. zn. XXXXX, zo dňa XXXXX na syna XXXXX, nar. XXXXX, sumou 66,39 eur mesačne, k rukám matky XXXXX, nar. XXXXX, vyživovaciu povinnosť si  neplnil riadne  s výnimkou mesiaca júl 2010, kedy uhradil 170,- eur, september 2010, kedy uhradil 50,- eur, október 2010, kedy uhradil 70,- eur, november a december 2010, kedy uhradil 66,38 eur, január 2011, kedy uhradil 66,38 eur, júl 2012, kedy uhradil 150,- eur, aj napriek tomu, že nebol evidovaný ako uchádzač o zamestnanie, nepoberal dávky v hmotnej núdzi, privyrábal si brigádnicky, v dôsledku čoho mu vznikol dlh na výživnom voči oprávnenej XXXXX vo výške 1.485,35 eur, ktorý uhradil, 
lebo zanikla trestnosť činu
Odôvodnenie:
Vyšetrovateľ Okresného riaditeľstva PZ Dolný Kubín vykonával pod spisovou značkou XXXXX skrátené vyšetrovanie v trestnej veci obvineného XXXXX trestne stíhaného pre prečin zanedbania povinnej výživy podľa § 207 odsek  1, ods. 3 písm. b), c)  Trestného  zákona, ktorého sa mal dopustiť na tom skutkovom základe, ktorý je uvedený vo výrokovej časti  tohto uznesenia. 

Vyšetrovateľ po skončení skráteného vyšetrovania predložil na tunajšiu prokuratúru spisový materiál spolu s návrhom na  zastavenie trestného stíhania vedeného proti XXXXX pre prečin zanedbania povinnej výživy podľa § 207 odsek 1, ods. 3 písm. b), c)  Trestného  zákona s poukazom na ustanovenie § 86 písmeno a) Trestného zákona. 

Preskúmaním predloženého spisového materiálu som dospela k záveru, že dokazovanie bolo vykonané v náležitom rozsahu a v súlade so zákonom, pričom výsledky skráteného vyšetrovania odôvodňujú zastavenie trestného stíhania podľa § 215 odsek  1 písmeno h) Trestného  poriadku z dôvodu účinnej ľútosti podľa § 86 písmeno a) Trestného  zákona. 
 
	Obvinený XXXXX sa ku spáchaniu skutku priznal, potvrdil, že pravidelne si neplní vyživovaciu povinnosť od mesiaca február 2010 na syna XXXXX. Momentálne je dobrovoľne nezamestnaný, nepoberá žiadne dávky ani príspevky, privyrába si brigádnicky po stavbách. Výživné uhradil v mesiaci júl 2010 vo výške 170,- eur, september 2010 vo výške 50,- eur, október 2010 vo výške 70,- eur, november 2010 až január 2011 vo výške 66,38 eur mesačne, júl 2012 vo výške 150,- eur, v mesiaci august 2012 uhradil 1250,- eur a v mesiaci september 67,- eur. Zvyšok výživného sa pokúsi doplatiť. 

Svedkyňa XXXXX vo výpovedi v prípravnom konaní uviedla, že obvinený neplatil na výživu syna aj v minulosti, pričom bol odsúdený rozsudkom Okresného súdu Námestovo XXXXX zo dňa XXXXX, právoplatným XXXXX a od tejto doby pokračoval v neplatení výživného na syna. Zároveň potvrdila, že od obvineného obdržala sumu 350,- eur a 900,- eur v mesiaci august 2012, sumu 67,- eur v mesiaci september a sumu 169,- eur v mesiaci október 2012, čím dlh na výživnom obvinený vyrovnal a v súčasnosti má uhradené výživné aj za mesiac október 2012.

	Z rozsudku Okresného súdu Námestovo sp. zn. XXXXX zo dňa XXXXX vyplýva, že súd zveril mal. XXXXX do osobnej starostlivosti matky XXXXX s tým, že obv. XXXXX uložil povinnosť prispievať na jeho výživu mesačne sumou 66,39 eur (2000 Sk) k rukám matky.

Z rozsudku Okresného súdu Námestovo sp. zn. XXXXX, zo dňa XXXXX právoplatného dńa XXXXX vyplýva, že XXXXX bol uznaný vinným z prečinu zanedbania povinnej výživy podľa § 207 ods. 1, 3b Trestného zákona, nakoľko si neplnil vyživovaciu povinnosť na syna XXXXX, nar. XXXXX v období od 15.08.2007 do súčasnej doby.    

Prečinu zanedbania povinnej výživy podľa § 207 odsek  1 Trestného  zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.  

Podľa § 86 písmeno  a)  Trestného zákona  trestnosť zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vykonaným skráteným vyšetrovaním bolo  preukázané, že obvinený uhradil oprávnenej XXXXX výživné za mesiace február 2010 až október 2012 dodatočne, v celej výške. Z poštových poukazov vyplýva, že v mesiaci august 2012 jej uhradil 350,- eur, v mesiaci júl 2012 jej uhradil 150,- eur, v mesiaci september 2012 jej uhradil 67,- eur, v mesiaci október 2012 jej uhradil 169,- eur a zároveň jej v mesiaci august 2012 osobne odovzdal sumu 900,- eur. Tým došlo ku zániku trestnosti prečinu zanedbania povinnej výživy podľa § 207 Trestného zákona z dôvodu účinnej ľútosti podľa § 86 písmeno  a)  Trestného zákona. 

	Predmetom skráteného vyšetrovania bola tiež skutočnosť, či zanedbanie povinnej výživy nemalo  trvalo nepriaznivé následky, t. j. také následky, ktoré nie je možné napraviť alebo odstrániť ani dodatočným splnením vyživovacej povinnosti páchateľom. Ide spravidla o následky vo forme poškodenia telesného alebo duševného zdravia a vývoja oprávnenej osoby, ku ktorým došlo v dôsledku nesplnenia vyživovacej povinnosti páchateľom. 

Z vykonaného dokazovania vyplýva, že u mal. XXXXX nedošlo k vyššie uvedeným  trvalo nepriaznivým následkom v dôsledku neplnenia si vyživovacej povinnosti obvineným. Svedkyňa XXXXX uviedla, že syn počas neplatenia výživného mal zabezpečené všetky potreby, nič mu nechýbalo, po zdravotnej, fyzickej aj psychickej stránke je v poriadku a nebol vystavený nijakému nepriaznivému následku. 

	Vzhľadom na skutočnosť, že obvinený si dodatočne splnil vyživovaciu povinnosť v celej výške a trestný čin nemal trvalo nepriaznivé následky, došlo k zániku trestnosti prečinu zanedbania povinnej výživy podľa § 207 Trestného zákona z dôvodu účinnej ľútosti podľa § 86 písmeno  a) Trestného zákona.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Vajzerová
prokurátorka